Уладзімір Някляеў: Iгар Лучанок меў глыбока беларускі талент - Хартия'97 :: Новости Беларуси - Белорусские новости - Новости Белоруссии - Республика Беларусь - Минск
Музыка Ігара Лучанка будзе гучаць вечна.
Паэт Уладзімір Някляеў успамінае пра Народнага артыста СССР і Беларусі Ігара Лучанка, паведамляе «Радыё Рацыя».
- З Ігарам Лучанком мы пачалі супрацоўнічаць яшчэ ў 70-я гады. Ён ужо быў больш-менш вядомым кампазітарам, а я тады толькі пачынаў працаваць з песнямі з падачы майго кіраўніка семінара ў Літаратурным інстытуце Льва Ашаніна.
- Народ любіў песні Ігара Лучанка…
- Аднойчы мы ехалі ў электрычцы, і ў вагоне ў некага аказаўся гармонік. Ігар узяў яго, пачаў граць. Сабраўся народ, нейкі дзед стаў праз мае рукі сунуць Ігару рубель. Я кажу: «Дзед, адчапіся з грашыма, перад табой жы Народны артыст Ігар Лучанок». А дзед адказаў так: «Я бачу, што Лучанок, а таму і даю рубель. Іншаму не даў бы».
Што заўгодна можна выдумляць пра яго асабісты лёс і складаныя адносіны з людзьмі, але ёсць адна бясспрэчная рэч – гэта глыбока беларускі талент. І тая фенаменальная з’ява, якая атрымала ў гісторыі сусветнай музыкі назву «Песняры», мае тры складнікі. Першы – беларуская паэзія, як фальклорная так і аўтарская. Другі складнік – Уладзімір Мулявін. Трэці – Ігар Лучанок. Кожны гэты складнік самастойны сам па сабе, і кожны – вялікая з’ява культуры. Але сабраныя ў адным месцы ў адным часе і ў адно цэлае стала проста фенаменальнай з’явай.